**דף עבודה: עונש או תגובה ערכית?**

קראו את הקטע שכתב פרופ' אסא כשר וענו על השאלות שמתחתיו.

**עונש או תגובה ערכית?**

**ראוי להבחין בין עונש לבין תגובה ערכית.**

**עונש - ניתן לאדם שנמצא אשם בכך שעבר עבירה ומכוונת לגרום לו אי נעימות, כדי שילמד לקח.**

**תגובה ערכית - ניתנת לאדם שאינו מתאים לתפקידו, מדיחים אותו מתפקידו, כי אינו מתאים לו עוד ומן הראוי להפסיק את כהונתו.**

**הדחה לא באה לפגוע במנהיג, אלא להיטיב עם מי שזקוקים להנהגה טובה יותר.**

**משה רבנו לא נענש. משה רבנו מועבר מתפקידו. משה רבנו הניח לכעסו לבוא לפני החובה הדתית למלא את השליחות שנתן לו אלוהים להוציא מים מן הסלע. זוהי התנהגות שאינה הולמת מי שראוי להנהיג את העם בהיכנסו לארץ כנען, לעידן של מלחמה והתיישבות.**

(פרופ' אסא כשר, מתוך אתר 929 [בקישור](https://www.929.org.il/page/185/post/5417) זה)

1. לפי אסא כשר, מה ההבדל בין עונש ובין תגובה ערכית?
2. לפי הקטע, מדוע משה רבנו לא יזכה להיכנס לארץ?
3. האם אתם מסכימים עם הפרשנות הזאת ולמה?